## ส่วนที่ 1

#  **บทนำ**

ตามที่องค์การบริหารส่วนตำบลบึงเกลือ ได้ทำยุทธศาสตร์การพัฒนาเพื่อใช้เป็นแนวทางหรือทิศทาง

ในการจัดทำแผนพัฒนาสามปี ซึ่งในส่วนของยุทธศาสตร์ได้กำหนดวิสัยทัศน์ ของตำบลบึงเกลือ ดังนี้

“องค์การบริหารส่วนตำบลบึงเกลือ จะเป็นองค์กรแห่งหลักธรรมาภิบาล ส่งเสริมการพัฒนาอย่างมีส่วนร่วม ได้รับการยอมรับเรื่องการท่องเที่ยวเชิงนิเวศน์ สิ่งแวดล้อมดี เศรษฐกิจมั่นคง คมนาคมสะดวก สังคมคุณภาพ ซึ่งเป็นข้อมูลพื้นฐานเบื้องต้น นำสู่หลักการในการทำโครงการบรรจุในแผนพัฒนา 3 ปี

การจัดทำแผนสามปี เป็นการแปลงยุทธศาสตร์การพัฒนาไปสู่การปฏิบัติ โดยมีหลักคิดที่ว่า ภายใต้ยุทธศาสตร์การพัฒนาหนึ่ง จะมีแนวทางการพัฒนาได้มากกว่าหนึ่งแนวทางและภายใต้แนวทางเดียวกัน จะมีโครงการ/กิจกรรมที่จะต้องนำมาดำเนินการเพื่อให้บรรลุตามวัตถุประสงค์และเป้าหมายที่ต้องการในแต่ละยุทธศาสตร์การพัฒนา ซึ่งจะมีผลต่อวัตถุประสงค์ เป้าหมาย จุดมุ่งหมายการพัฒนายั่งยืน และนำไปสู่หัวใจของวิสัยทัศน์ได้ในที่สุด

นอกจากนี้ แผนพัฒนาสามปี เป็นแผนที่มีความสัมพันธ์ใกล้ชิดกับงบประมาณรายจ่ายประจำปีกล่าวคือ องค์การบริหารส่วนตำบลใช้การวางแผนพัฒนาเป็นเครื่องมือในการจัดทำงบประมาณรายจ่ายประจำปี ไปจัดทำงบประมาณเพื่อให้กระบวนการจัดทำงบประมาณเป็นไปด้วยความรอบคอบ และผ่านกระบวนการมีส่วนร่วมของประชาชน

* 1. **ลักษณะของแผนพัฒนาสามปี องค์การบริหารส่วนตำบลบึงเกลือ (พ.ศ.2560-2562)**

แผนพัฒนาสามปีที่องค์การบริหารส่วนตำบลบึงเกลือ ใช้การจัดทำต่อไปต้องมีลักษณะต่างๆ แบบเปิดกว้าง ดังนี้

1. เป็นเอกสารที่แสดงความสอดคล้องกับแผนยุทธศาสตร์การพัฒนา

2. เป็นเอกสารที่แสดงแนวทางการพัฒนาและวัตถุประสงค์ของแนวทางการพัฒนาที่ชัดเจนและมีลักษณะเฉพาะเจาะจงที่ดำเนินการ

3. เป็นเอกสารที่แสดงโครงการ/กิจกรรมการพัฒนาที่จะดำเนินการเป็นห้วงระยะเวลาสามปี

4. เป็นเอกสารที่แสดงความเชื่อมโยงระหว่างแผนยุทธศาสตร์การพัฒนากับงบประมาณรายจ่าย

ประจำปี

ดังนั้น โครงการที่บรรจุไปในแผนสามปี โดยเฉพาะในแผนประจำปีแรกของห้วงระยะเวลาสามปีนั้นควรมีสภาพความพร้อมอย่างน้อย 2 ประการ คือ

1. ความแน่นอนของกิจกรรมที่จะดำเนินการ โดยควรมีการประเมินถึงความเป็นไปได้ของกิจกรรมรวมทั้งผลประโยชน์สาธารณะที่จะได้รับจากโครงการ/กิจกรรม

2. กิจกรรมที่อยู่ในแผนประจำปีแรกของห้วงระยะเวลาสามปี ควรมีความพร้อมในเรื่องรูปแบบและรายละเอียดทางเทคนิคพอสมควร เพื่อให้สามารถกำหนดรายการในแผนพัฒนาที่จะไปใช้จัดทำงบประมาณรายจ่ายประจำปีได้ต่อไป

* 1. **วัตถุประสงค์ของการจัดทำแผนพัฒนาสามปี (พ.ศ.2560-2562)**

1. เพื่อสร้างสรรค์ให้ตำบลบึงเกลือ เป็นตำบลน่าอยู่อย่างยั่งยืน

2. เพื่อให้เกิดการบริหารจัดการที่ดี ขององค์การบริหารส่วนตำบลบึงเกลือ และส่งเสริมการมีส่วนร่วมของประชาชน

3. มีการพัฒนาตำบลบึงเกลือ ให้ครอบคลุมทุกด้าน ทั้งเรื่องการพัฒนาคน การพัฒนาเมือง การพัฒนาการบริหาร พัฒนาอาชีพ พัฒนาสังคม

4. เพื่อยกระดับคุณภาพชีวิตประชาชนทุกคนในตำบลอย่างถ้วนหน้า และเท่าเทียมกัน

5. เพื่อแก้ไขปัญหาต่างๆ ให้หมดไปจากตำบลบึงเกลือ

6. เพื่อเตรียมความพร้อมในการเข้าสู่ประชาคมอาเซียน และร่วมมือกันกับประเทศในหลายด้าน ทั้งเวทีในระดับทวิภาคี ในภูมิภาค และในเวทีโลก

 **1.3 ขั้นตอนในการจัดทำแผนพัฒนาสามปี (พ.ศ.2560-2562)**

 เนื่องจากการจัดทำแผนพัฒนาสามปี (พ.ศ.2560-2562) ขององค์การบริหารส่วนตำบล

บึงเกลือ เป็นการจัดทำแผนพัฒนาตามแผนยุทธศาสตร์ขององค์การบริหารส่วนตำบล ระยะ 4 ปี (พ.ศ.2560-2563)

 วิสัยทัศน์ ยุทธศาสตร์และแนวทางการพัฒนา ตลอดจนโครงการต่างๆ ที่ได้กำหนดไว้ในช่วงสามปี (พ.ศ.2560-2562) จึงสอดคล้องกับแผนยุทธศาสตร์การพัฒนาขององค์การบริหารส่วนตำบลระยะ 4 ปี

 ดังนั้น การจัดทำแผนพัฒนาสามปี (พ.ศ.2560-2562) จึงได้พิจารณาข้อมูลจากแผนยุทธศาสตร์การพัฒนาฯ ระยะ 4 ปี เป็นหลัก โดยมีขั้นตอนในการจัดทำแผนพัฒนาสามปี (พ.ศ.2560-2562)

 7 ขั้นตอน ประกอบด้วย

**ขั้นตอนที่ 1.การเตรียมการจัดทำแผน**

 1.1 สำนักงานปลัดฯ งานวิเคราะห์นโยบายและแผน ซึ่งเป็นหน่วยงานที่รับผิดชอบการจัดทำแผนพัฒนาสามปี เขียนโครงการจัดทำแผนพัฒนาสามปี (พ.ศ.2560-2562) โดยการกำหนดทรัพยากรด้านต่างๆ ที่มีอยู่ในแต่ละปี เช่น งบประมาณ คน วัสดุ อุปกรณ์ ให้เหมาะสมสอดคล้องกับการจัดทำแผนพัฒนาสามปี และนำเสนอผ่านปลัดองค์การบริหารส่วนตำบล ให้นายกองค์การบริหารส่วนตำบลพิจารณาอนุมัติโครงการ เพื่อชี้แจงต่อคณะผู้บริหาร และหัวหน้าส่วนงานขององค์การบริหารส่วนตำบล เพื่อให้ทราบวัตถุประสงค์ ความสำคัญ ความจำเป็น และภารกิจในการจัดทำแผนพัฒนาสามปีขององค์การบริหารส่วนตำบล

 1.2 สำนักงานปลัดฯ งานวิเคราะห์นโยบายและแผน แจ้งโครงการจัดทำแผนพัฒนาสามปี (พ.ศ.2560-2562) ที่ได้รับการอนุมัติแล้วให้คณะกรรมการพัฒนาองค์การบริหารส่วนตำบลบึงเกลือ คณะกรรมการสนับสนุนการจัดทำแผนพัฒนาองค์การบริหารส่วนตำบล หน่วยงานที่รับผิดชอบ และประชาคมทราบถึงกิจกรรมและกำหนดระยะเวลาในการจัดทำแผนพัฒนาสามปี (พ.ศ.2560-2562)

**ขั้นตอนที่ 2.การคัดเลือกยุทธศาสตร์และแนวทางการพัฒนา**

 2.1 คณะกรรมการสนับสนุนการจัดทำแผนพัฒนาฯ สรุปยุทธศาสตร์และแนวทางการพัฒนาจากแผนยุทธศาสตร์การพัฒนาฯ ระยะ 4 ปี พร้อมทั้งข้อมูลที่เกี่ยวข้อง ปัญหาความต้องการของท้องถิ่น รวมทั้งยุทธศาสตร์การพัฒนาของจังหวัด/อำเภอ และนโยบายของผู้บริหารท้องถิ่น นำเสนอต่อคณะกรรมการพัฒนาองค์การบริหารส่วนตำบลบึงเกลือ

 2.2 คณะกรรมการพัฒนาองค์การบริหารส่วนตำบลบึงเกลือ ประชุมร่วมกับประชาคมและส่วนราชการที่เกี่ยวข้องเพื่อพิจารณาคัดเลือกยุทธศาสตร์และแนวทางการพัฒนาที่สมควรนำมาใช้เป็นแนวทางการจัดทำแผนพัฒนาสามปี เพื่อเป็นกรอบในการพิจารณาจัดทำโครงการ/กิจกรรมในแผนพัฒนาสามปี (พ.ศ.2560-2562)

 2.3 กำหนดโครงการ/กิจกรรม ที่ต้องดำเนินการในช่วงสามปี (พ.ศ.2560-2562) เพื่อให้บรรลุวัตถุประสงค์และเป้าหมายของยุทธศาสตร์และแนวทางการพัฒนา โดยการพิจารณาดังนี้

 (1) พิจารณาความเกี่ยวเนื่องกันระหว่างยุทธศาสตร์การพัฒนาหรือระหว่างแนวทางการพัฒนา

 (2) พิจารณาโครงการ/กิจกรรมจากแผนชุมชนที่เกินขีดความสามารถในการดำเนินการของชุมชนที่สอดคล้องกับยุทธศาสตร์ขององค์การบริหารส่วนตำบลระยะ 4 ปี

 (3) จัดลำดับความสำคัญของโครงการ/กิจกรรม เพื่อที่จะบรรจุในแผนพัฒนาสามปี

 (พ.ศ.2560-2562)

 (4) พิจารณาขีดความสามารถขององค์การบริหารส่วนตำบล ในด้านงบประมาณ ทรัพยากรการบริหาร ระบบภาคี หน่วยงานที่เกี่ยวข้อง ฯลฯ

**ขั้นตอนที่ 3.การเก็บรวบรวมข้อมูลและการวิเคราะห์ข้อมูล**

 **3.1 การเก็บรวบรวมข้อมูล**

 คณะกรรมการสนับสนุนการจัดทำแผนพัฒนาองค์การบริหารส่วนตำบล ดำเนินการสำรวจและเก็บรวบรวมข้อมูลที่จำเป็นต่อการจัดทำแผนพัฒนาสามปี (พ.ศ.2560-2562) ดังนี้

 (1) แผนยุทธศาสตร์การพัฒนาขององค์การบริหารส่วนตำบล ระยะ 4 ปี (พ.ศ.2560-2563)

 (2) ข้อบัญญัติงบประมาณรายจ่ายประจำงบประมาณ พ.ศ.2560

 (3) บัญชีรายรับ –รายจ่ายจริงของปีงบประมาณ พ.ศ.2558

 (4) บัญชีรายรับ – รายจ่ายจริง 6 เดือนแรกของปีงบประมาณ พ.ศ.2559

 (5) ยุทธศาสตร์การพัฒนาของจังหวัดร้อยเอ็ด

 (6) นโยบายของคณะผู้บริหารองค์การบริหารส่วนตำบลบึงเกลือ

 **3.2 การวิเคราะห์ข้อมูล**

 ประกอบด้วย 4 กิจกรรมหลักและมีรายละเอียดของแต่ละกิจกรรมดังนี้

1. **การประเมินผลการพัฒนาที่ผ่านมา**

คณะกรรมการสนับสนุนการจัดทำแผนพัฒนาองค์การบริหารส่วนตำบล สรุปผลการพัฒนาที่ผ่านมาและนำเสนอที่ประชุมซึ่งประกอบด้วย คณะกรรมการพัฒนาองค์การบริหารส่วนตำบล องค์กรเอกชน และผู้นำชุมชนในตำบลและหน่วยงานที่เกี่ยวข้องเพื่อประเมินผลการพัฒนาองค์การบริหารส่วนตำบลในรอบปีที่ผ่านมา โดยประเมินผลเป็น 2 ลักษณะ

1. **การคัดเลือกยุทธศาสตร์การพัฒนาขององค์การบริหารส่วนตำบล**

เมื่อได้ประเมินผลการพัฒนาในรอบปีที่ผ่านมาแล้ว ที่ประชุมคณะกรรมการสนับสนุนการจัดทำแผนพัฒนาขององค์การบริหารส่วนตำบล ร่วมกันพิจารณาคัดเลือกยุทธศาสตร์การพัฒนาจากแผนยุทธศาสตร์การพัฒนาขององค์การบริหารส่วนตำบล ระยะ 4 ปี เพื่อให้สอดคล้องกับปัญหาความต้องการของชุมชนในระยะเวลาสามปี (พ.ศ.2560-2562)

1. **การจัดทำลำดับความสำคัญของแนวทางการพัฒนา**

เมื่อได้มีการกำหนดแนวทางการพัฒนาขององค์การบริหารส่วนตำบลแล้ว ที่ประชุมคณะกรรมการสนับสนุนการจัดทำแผนขององค์การบริหารส่วนตำบล จะร่วมกันจัดเรียงลำดับความสำคัญของแนวทางการพัฒนาที่จะต้องดำเนินการโดยวิธีการจัดเรียงความสำคัญ ก่อน – หลัง

1. **การตัดสินใจเลือกแนวทางการพัฒนาในห้วงสามปี (พ.ศ.2560-2562)**

เมื่อได้มีการจัดลำดับความสำคัญของแนวทางการพัฒนาแล้ว ที่ประชุมคณะกรรมการพัฒนาขององค์การบริหารส่วนตำบล ร่วมกันพิจารณาทบทวน และยืนยันการจัดลำดับความสำคัญของแนวทางการพัฒนาโดยการวิเคราะห์จุดแข็ง จุดอ่อน โอกาส และอุปสรรค (Swot Analysis) แล้วนำแนวทางที่ได้มาจัดทำเป็นแนวทางการพัฒนาขององค์การบริหารส่วนตำบล ประจำปี (พ.ศ.2560-2562)

  **ขั้นตอนที่ 4. การกำหนดวัตถุประสงค์ของแนวทางการพัฒนา**

4.1 เมื่อได้มีการจัดทำแนวทางการพัฒนาในห้วงสามปี (พ.ศ.2560-2562) แล้ว การพิจารณาคัดเลือกวัตถุประสงค์ของยุทธศาสตร์การพัฒนาขององค์การบริหารส่วนตำบล ระยะ 4 ปี มาจัดทำเป็นวัตถุประสงค์ของแนวทางการพัฒนาสามปี (พ.ศ.2560-2562) จะพิจารณาคัดเลือกวัตถุประสงค์จากแผนยุทธศาสตร์การพัฒนาขององค์การบริหารส่วนตำบล ระยะ 4 ปี ที่สอดคล้องกับแนวทางการพัฒนาสามปี (พ.ศ.2560-2562) โดยนำวัตถุประสงค์ดังกล่าวมาจัดทำเป็นวัตถุประสงค์ของแนวทางการพัฒนาในห้วงสามปี

4.2 เมื่อได้มีการกำหนดวัตถุประสงค์ของแนวทางการพัฒนาในช่วงสามปีแล้ว ที่ประชุมคณะกรรมการพัฒนาองค์การบริหารส่วนตำบลจะร่วมกันพิจารณากำหนดโครงการ/กิจกรรมที่จะต้องดำเนินการตามแนวทางการพัฒนา ซึ่งการพิจารณาจะต้องพิจารณาในประเด็นดังนี้ คือ

 - กิจกรรมที่จะต้องดำเนินการ เพื่อให้บรรลุวัตถุประสงค์ของแนวทางการพัฒนาที่กำหนดอย่างรอบคอบเพื่อให้ได้โครงการ/กิจกรรมที่ครบถ้วน ซึ่งอาจจะมีโครงการ/กิจกรรมที่องค์การบริหารส่วนตำบลดำเนินการเองหรือร่วมกับหน่วยงานอื่นๆ หรือหน่วยงานอื่นเป็นผู้ดำเนินการ

 - จัดลำดับความสำคัญของโครงการ/กิจกรรม ทั้งภายใต้แนวทางเดียวกันและระหว่างแนวทางการพัฒนา

 - ความเชื่อมโยงของโครงการ/กิจกรรม ทั้งในด้านกระบวนการ การดำเนินงานและในด้านของผลการดำเนินการเพื่อบรรลุโครงการ/กิจกรรมในปีต่างๆ อย่างถูกต้องครบถ้วนเหมาะสม

 - การคัดเลือกโครงการ/กิจกรรม จากความจำเป็นเร่งด่วน ขีดความสามารถทางทรัพยากรการบริหารขององค์การบริหารส่วนตำบล และความเชื่อมโยงของโครงการ/กิจกรรมและระยะเวลาที่จะดำเนินการ

**ขั้นตอนที่ 5 การจัดทำรายละเอียดโครงการ/กิจกรรมการพัฒนา**

 คณะกรรมการสนับสนุนการจัดทำแผนพัฒนาขององค์การบริหารส่วนตำบล พิจารณาคัดเลือกโครงการตามแผนยุทธศาสตร์การพัฒนาขององค์การบริหารส่วนตำบลระยะ 4 ปี ที่สอดคล้องกับแนวทางการพัฒนาสามปี (พ.ศ.2560-2562) นำมาจัดทำรายละเอียดโครงการประจำปี (พ.ศ.2560-2562) โดยระบุรายละเอียดเกี่ยวกับ ชื่อโครงการ วัตถุประสงค์ เป้าหมาย (ผลผลิตของโครงการ) งบประมาณและที่มาระยะเวลาดำเนินการผลลัพธ์ที่คาดว่าจะได้รับและหน่วยงานที่รับผิดชอบ

 ทั้งนี้ โครงการ/กิจกรรมที่องค์การบริหารส่วนตำบลจัดทำ ประกอบด้วย โครงการ/กิจกรรม 3 ประเภท ตามแหล่งที่มาของงบประมาณคือ

 1.โครงการ/กิจกรรมที่ใช้งบประมาณขององค์การบริหารส่วนตำบล

 2.โครงการ/กิจกรรมที่ขอเงินอุดหนุน/เงินถ่ายโอน ซึ่งมีลักษณะดังนี้

 - เป็นโครงการ/กิจกรรมที่ใช้งบประมาณดำเนินการจำนวนมาก

#  - เป็นโครงการ/กิจกรรมที่จำเป็นต้องใช้ทักษะ เทคนิค วิธีการดำเนินการ ที่เกินขีดความสามารถขององค์การบริหารส่วนตำบล

 - เป็นโครงการ/กิจกรรมที่ดำเนินการร่วมกันหลายหน่วยงาน

 - เป็นโครงการ/กิจกรรมที่ได้รับการถ่ายโอนภารกิจตามที่กฎหมายกำหนด

 3.โครงการ/กิจกรรมที่อุดหนุนเงินให้กับหน่วยงานอื่น เช่น ส่วนราชการ องค์กรเอกชน กลุ่มอาชีพ ฯลฯ

**ขั้นตอนที่ 6 การจัดทำร่างแผนพัฒนาสามปี (พ.ศ.2560-2562)**

1. คณะกรรมการสนับสนุนการจัดทำแผนพัฒนาขององค์การบริหารส่วนตำบล จัดทำร่างแผนพัฒนาสามปี (พ.ศ.2560-2562) โดยมีองค์ประกอบ ดังนี้

 บทที่ 1 บทนำ

 บทที่ 2 สรุปผลการพัฒนาท้องถิ่นในปีที่ผ่านมา

 บทที่ 3 การนำแผนพัฒนาสามปีไปสู่การปฏิบัติ

 บทที่ 4 แนวทางการติดตามประเมินผล

 ภาคผนวก

 2. คณะกรรมการสนับสนุนการจัดทำแผนขององค์การบริหารส่วนตำบล จัดทำเวทีประชาคมประกอบด้วยคณะกรรมการพัฒนาขององค์การบริหารส่วนตำบล องค์กรเอกชน ผู้นำชุมชน หน่วยงานที่เกี่ยวข้อง และประชาชนในเขตองค์การบริหารส่วนตำบล เพื่อเสนอร่างแผนพัฒนาสามปี (พ.ศ.2560-2562) และรับฟังความคิดเห็นข้อเสนอแนะ แล้วนำไปปรับปรุงเป็นแผนพัฒนาสามปีให้สมบูรณ์ต่อไป

 3. คณะกรรมการสนับสนุนการจัดทำแผนพัฒนาขององค์การบริหารส่วนตำบล นำเสนอร่างแผนพัฒนาสามปีที่ปรับปรุงแล้ว ต่อคณะกรรมการพัฒนาขององค์การบริหารส่วนตำบล เพื่อพิจารณาให้ความเห็นชอบ

 **ขั้นตอนที่ 7 การอนุมัติและประกาศใช้แผนพัฒนาสามปี (พ.ศ.2560-2562)**

 1. คณะกรรมการพัฒนาขององค์การบริหารส่วนตำบล นำเสนอร่างแผนพัฒนาสามปี

(พ.ศ.2560-2562) ที่ผ่านความเห็นชอบแล้ว ให้นายกองค์การบริหารส่วนตำบลเสนอคณะกรรมการประสานแผนพัฒนาท้องถิ่นหรือเสนอคณะอนุกรรมการประสานแผนพัฒนาท้องถิ่นระดับอำเภอในกรณีที่มีการมอบอำนาจ เพื่อพิจารณาให้ความเห็นชอบ

 2. นายกองค์การบริหารส่วนตำบลบึงเกลือ นำร่างแผนพัฒนาสามปีที่ผ่านความเห็นชอบจากคณะกรรมการประสานแผนพัฒนาท้องถิ่นหรือคณะอนุกรรมการประสานแผนพัฒนาท้องถิ่นระดับอำเภอในกรณีที่มีการมอบอำนาจเสนอขอรับอนุมัติจากสภาองค์การบริหารส่วนตำบล

 3. เมื่อสภาองค์การบริหารส่วนตำบลพิจารณาอนุมัติแผนพัฒนาสามปีแล้ว สภาองค์การบริหารส่วนตำบล จะส่งให้นายกองค์การบริหารส่วนตำบลลงนามประกาศใช้และนำแผนพัฒนาสามปีไปปฏิบัติ รวมทั้งแจ้งสภาองค์การบริหารส่วนตำบล คณะกรรมการพัฒนาขององค์การบริหารส่วนตำบล คณะกรรมการพัฒนาจังหวัด คณะกรรมการพัฒนาอำเภอ คณะกรรมการประสานแผนพัฒนาท้องถิ่น คณะอนุกรรมการประสานแผนพัฒนาท้องถิ่น และหน่วยงานที่เกี่ยวข้องทั้งประกาศให้ประชาชนและหน่วยงานที่เกี่ยวข้องได้รับทราบโดยทั่วกัน

* 1. **ประโยชน์ของการจัดทำแผนพัฒนาสามปี (พ.ศ.2560-2562)**
1. ประโยชน์ของการจัดทำแผนสามปี เป็นเครื่องมือที่จะช่วยให้องค์การบริหารส่วนตำบล

บึงเกลือได้พิจารณาอย่างรอบคอบ ได้เห็นถึงความเชื่อมดยงระหว่างแนวทางการดำเนินงานต่างๆ ที่อาจมีความเชื่องมโยงและส่งผลทั้งในเชิงสนับสนุนและเป็นอุปสรรคต่อกัน เพื่อให้องค์กรปกครองส่วนท้องถิ่นนำมาตัดสินใจ กำหนดแนวทางการดำเนินงานและการใช้ทรัพยากรการบริหารของท้องถิ่นอย่างมีประสิทธิภาพเพื่อให้เกิดประโยชน์สูงสุด โดยใช้ทรัพยากรการบริหารที่มีอยู่ ทั้งเรื่องเงิน คน วัสดุ อุปกรณ์ การบริหารจัดการ เป็นตัวประสานในการดำเนินงานเพื่อให้บรรลุไปถึงแผนพัฒนาที่จะต้องจัดทำต่อไป

1. แผนพัฒนาสามปี (พ.ศ.2560-2562) เป็นมาตรการที่แสดงความเชื่อมโยงระหว่างแผน

ยุทธศาสตร์การพัฒนาขององค์การบริหารส่วนตำบล ระยะ 4 ปี (พ.ศ.2560-2563) กับการจัดทำงบประมาณรายจ่ายประจำปี

**ตารางแสดงความสัมพันธ์ระหว่างขั้นตอน กิจกรรมและองค์กรหรือหน่วยดำเนินงาน**

|  |  |  |
| --- | --- | --- |
| **ขั้นตอน** | **กิจกรรม** | **องค์กร/หน่วยดำเนินงาน** |
| 1. การเตรียมการวางแผน | - เขียนโครงการขออนุมัติการจัดทำแผนฯ- ประชุมชี้แจงคณะผู้บริหารและส่วนราชการ | สำนักงานปลัด อบต.งานวิเคราะห์นโยบายและแผน |
| 2. การคัดเลือกยุทธศาสตร์ | - สรุปยุทธศาสตร์และแนวทางการพัฒนาจากแผนยุทธศาสตร์ การพัฒนาระยะ 4 ปี (พ.ศ. 2560 -2563) ข้อมูลที่เกี่ยวข้อง ปัญหาความต้องการ- คัดเลือกยุทธศาสตร์และแนวทางการพัฒนา- กำหนดโครงการ/กิจกรรม | คณะกรรมการสนับสนุนการจัดทำแผน ของ อบต.คณะกรรมการพัฒนาของ อบต. องค์กรเอกชนและหน่วยงานที่เกี่ยวข้อง |
| **ขั้นตอน** | **กิจกรรม** | **องค์กร/หน่วยดำเนินงาน** |
| 3. การเก็บรวบรวมข้อมูลและการวิเคราะห์ข้อมูล | - การประเมินผลการพัฒนาที่ผ่านมา- การคัดเลือกยุทธศาสตร์การพัฒนา- การจัดลำดับความสำคัญของแนวทางการพัฒนา- การตัดสินใจเลือกแนวทางการพัฒนาในช่วงสามปี (พ.ศ. 2560 -2562) | คณะกรรมการสนับสนุนการจัดทำแผนของ อบต. |
| 4. การกำหนดวัตถุประสงค์และการวิเคราะห์ข้อมูล | - พิจารณาคัดเลือกวัตถุประสงค์จากแผนยุทธศาสตร์การพัฒนามาจัดทำเป็นวัตถุประสงค์ของแนวทางการพัฒนาในช่วงสามปี- พิจารณา กำหนดโครงการ/กิจกรรมการพัฒนา | คณะกรรมการสนับสนุนการจัดทำแผนของ อบต. |
| 5. การจัดทำรายละเอียดโครงการ/กิจกรรมพัฒนา | - คัดเลือกโครงการ/กิจกรรมตามแผนยุทธศาสตร์การพัฒนาที่สอดคล้องกับแนวทางการพัฒนาในช่วงเวลาสามปี นำมาจัดทำรายละเอียดโครงการ/กิจกรรม ประจำปี พ.ศ. 2560 – 2562 | คณะกรรมการสนับสนุนการจัดทำแผนของ อบต. |
| 6. การจัดทำร่างแผนพัฒนาสามปี (พ.ศ.2560-2562) | - จัดทำร่างแผนพัฒนาสามปี (พ.ศ. 2560 – 2562) - การจัดทำเวทีประชาคม เพื่อเสนอร่างแผนพัฒนาสามปี และรับฟังความคิดเห็น ข้อเสนอแนะและนำไปปรับปรุง เป็นแผนพัฒนาสามปีให้สมบูรณ์ต่อไป | คณะกรรมการสนับสนุนการจัดทำแผนของ อบต. |
| 7. การอนุมัติและประกาศใช้แผนพัฒนาสามปี(พ.ศ. 2560 -2562) | - เสนอร่างแผนพัฒนาสามปี (พ.ศ. 2560 - 2562) ที่ผ่านความเห็นชอบจากคณะกรรมการพัฒนาองค์การบริหารส่วนตำบล เพื่อพิจารณาให้ความเห็นชอบ- เสนอร่างแผนพัฒนาสามปี (พ.ศ. 2560 - 2562) ที่ผ่านความเห็นชอบจากคณะกรรมการประสาน | คณะกรรมการพัฒนาองค์การบริหารส่วนตำบล นายกองค์การบริหารส่วนตำบล  |

|  |  |  |
| --- | --- | --- |
| **ขั้นตอน** | **กิจกรรม** | **องค์กร/หน่วยดำเนินงาน** |
|  | แผนพัฒนาท้องถิ่นเสนอขออนุมัติจากสภาฯ- นำร่างแผนพัฒนาสามปี (พ.ศ. 2560 – 2562) ที่ผ่านความเห็นชอบจากสภาฯ แล้ว นายกองค์การบริหารส่วนตำบลลงนามประกาศใช้และนำไปปฏิบัติแจ้งสภาองค์การบริหารส่วนตำบล คณะกรรมการพัฒนาองค์การบริหารส่วนตำบล คณะกรรมการพัฒนาจังหวัด/อำเภอ คณะกรรมการประสานแผนพัฒนาท้องถิ่น และหน่วยงานที่เกี่ยวข้อง รวมทั้งประกาศให้ประชาชนได้รับทราบ | นายกองค์การบริหารส่วนตำบล |